APROBACIÓN DEFINITIVA DO REGULAMENTO INTERNO DA PISCINA CUBERTA DE CANGAS.
ADMINISTRACIÓN LOCAL — Municipal — Cangas (Ordenanzas e Regulamentos, 18/11/2015)

O Pleno do Concello de Cangas, en sesión ordinaria de data 02/10/2015 acordou aprobar expresamente, con carácter definitivo, a redacción final do texto do “Regulamento interno da piscina cuberta do Concello de Cangas”, unha vez resoltas as reclamacións presentadas e incorporadas á mesma ás modificacións derivadas das reclamacións estimadas, o que se fai público para xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das bases de réxime local. O obxecto do presente Regulamento é establecer tanto as normas que regulan o uso da Piscina Municipal de xeito interno, como así mesmo todo o referente ás condicións hixiénico–sanitarias e o tratamento de auga e coa educación sanitaria e o comportamento das persoas usuarias, a súa seguridade, inspeccións sanitarias e réxime sancionador, que deben darse na mesma en base aos Decretos 103/2005, de 6 de maio polo que se establece a regulamentación técnico sanitaria das piscinas de uso colectivo e ao Decreto 742/2013, de 27 de setembro, polo que se establecen os criterios técnico-sanitarios das piscinas. O presente Regulamento será de aplicación a todo o persoal que preste os seus servizos na Piscina, ás persoas usuarias das instalacións, así como a visitantes e acompañantes das mesmas. A xestión do servizo poderá ser directa ou indirecta, realizándose por medio da empresa adxudicataria a xestión do servizo, en virtude do contrato administrativo correspondente. A efectos do presente Regulamento entenderase por: — Piscinas de uso público: todas as piscinas de titularidade pública ou privada con carácter público, de acceso libre a calquera persoa usuaria ou ao público en xeneral, nas que, como norma xeral, se condiciona ao pagamento dunha cantidade en concepto de entrada ou cota de acceso directo ou indirecto ou outro tipo ou sistema de colaboración económica. — Zona de baño: a zona constituída polo vaso e a praia que rodea esta. — Vaso: o elemento artificial construído co obxecto de albergar a auga para o baño, o cal pode ter unha ou varias zonas. — Profundidade: distancia en metros existente entre a lámina de auga e o fondo do vaso. — Praia: superficie que circunda ao vaso e que permite o acceso ao mesmo, exclusivo para os bañistas. — Lámina de auga: suma da superficie de todos os vasos da piscina expresada en metros cadrados. — Persoa usuaria: toda persoa que accede á piscina. — Bañista: a persoa usuaria que accede ao vaso e mentres está dentro deste. — Zona de estanza ou repouso: zona contigua á zona de baño, destinada á permanencia e esparecemento dos persoa usuarias. — Aforo de persoas usuarias: número máximo de persoas usuarias, fixados polo titular do establecemento, que poden acceder á piscina, sen que supoña un incremento do risco non controlable para a súa saúde e seguridade. — Aforo de bañistas: número máximo de bañistas por cada vaso. — Responsable da piscina: a persoa, tanto física coma xurídica, que ostenta a titularidade en propiedade ou en calquera relación xurídica que poida comportar a tenza ou explotación da piscina. Terá o seu cargo a ordenación e o coidado do recinto, o bo funcionamento dos servizos, o cumprimento das normas internas e as disposicións legais, así como a atención ás posibles queixas das persoas usuarias e, en xeral, a observancia de todos os preceptos desta norma e demais normativa aplicable. — Equipamentos e elementos Anexos: todo tipo de máquinas, aparatos de depuración da auga, caldeiras, xeradores eléctricos, almacén de materiais e similares, existentes na piscina, así como vestiarios, aseos, local de primeiros auxilios e similares que dean servizo á piscina. — Servizos complementarios: áreas opcionais destinadas a usos diferentes do baño, tales como bar, restaurantes, cafetarías e outras. — Área de non natación: aquela zona do vaso cunha profundidade igual ou inferior a 1,5 metros. — Área de natación: aquela zona do vaso cunha profundidade superior a 1,5 metros.” Poderán ser persoas usuarias todas as persoas físicas e xurídicas cuxas actividades coincidan co uso fundamental da instalación. As persoas usuarias terán o dereito a acceder a todos os servizos que se presten nas instalacións da Piscina Municipal e participar nas actividades programadas nos horarios e pautas sinalados neste regulamento, previo pago do correspondente prezo público. A percibir información dos programas e actividades que se desenvolvan na piscina. Ser atendidas de maneira eficiente e correcta por todo o persoal da piscina, que estará identificado ante o usuario en todo momento. Exercer todos os dereitos fundamentais (información, participación, igualdade, liberdade, etc.). Son deberes e obrigas das persoas usuarias: a) Cumprir as disposicións que regulan os distintos servizos que ofrece a Piscina Municipal coa finalidade de respectar os dereitos das outras persoas usuarias. b) Utilizar os recursos materiais e medios auxiliares da Piscina Municipal con respecto e coidado, para garantir a máxima durabilidade e uso compartido por todas as persoas usuarias. c) Seguir as pautas de convivencia e trato correcto dos profesionais que traballan na piscina, así como respecto doutras persoas usuarias. d) Facer bo uso dos recursos de información que a piscina pon á súa disposición. e) Colaborar para manter o correcto funcionamento do servizo. Cumprir as indicacións do persoal da piscina, e sempre que se llo solicite, identificarse como persoa usuaria. Toda a información, inscrición e reserva de horarios poderá ser obtida no propio centro ou en calquera outro punto que se determine polos órganos municipais. O acceso ás instalacións pódese realizar mediante os seguintes procedementos: a) Entradas de uso libre só para uso da zona de auga. b) Abonos nas súas distintas modalidades. c) Asistentes aos cursos. d) Colectivos e grupos organizados, mediante as modalidades de aluguer total ou parcial das instalacións, previa autorización, no seu caso, da entidade que xestione o servizo. Para o acceso polo procedemento a) deberanse obter as entradas correspondentes nas billeteiras das instalacións. O acceso libre terá unha duración máxima de 60 minutos. Para o acceso das persoas con abono e asistentes aos cursos establécese como requisito amosar o carné actualizado no pagamento das cotas. Os carnés de abono son persoais e intransferibles e autorizan, estando vixentes, ao uso e goce das instalacións nos seus períodos de apertura ao público. A condición de presoa con abono perderase cando se incumpra a obriga de pagamento nos prazos determinados pola entidade que xestione o servizo coas bonificacións que, no seu caso, se establezan. As nenas e os nenos menores de 14 anos deberán acceder á piscina acompañados dunha persoa responsable maior de idade. Prohíbese o acceso a menores de 16 anos á sala de fitness. As persoas que accedan ás instalacións en calquera das modalidades establecidas nos apartados c) e d), poderán permanecer nelas só durante os programas nos que interveñan ou nos concedidos como aluguer. Os colectivos e grupos organizados formalizarán o pagamento do aluguer total ou parcial da instalación no momento de formalizaren a reserva. O pagamento de calquera curso ou abono farase mediante transferencia bancaria por adiantado e terá validez para o mes en curso polo que rematará o servizo contratado o último día do mes que foi pago. Tanto os grupos de natación escolar como outros colectivos específicos, virán sempre acompañados dunha persoa encargada, a cal será en todo momento responsable do grupo dentro da instalación. Nos supostos de realización de competicións na piscina, corresponderalle á entidade organizadora o control da orde no recinto, tanto na zona de vaso, como vestiarios e bancadas, e responsabilizarase do axeitado uso das instalacións. O Concello de Cangas, ou no seu caso, a entidade que preste o servizo, resérvase a facultade de solicitar o Documento Nacional de Identidade ou calquera outro documento acreditativo da personalidade a todas as persoas que accedan ás instalacións municipais por ela xestionadas. Para realizar a inscrición será preciso entregar a documentación solicitada en función do abono ou curso elixido e cumprimentar o formulario correspondente. Unha vez realizada e aceptada a inscrición, incluirase o novo usuario/a no Libro de Rexistro de Usuarios/as e dotaráselle dun carné. A persoa interesada quedará inscrito tras satisfacer a matrícula máis a cota correspondente de conformidade á ordenanza de prezos públicos reguladora, e cumprir todos os trámites de inscrición. A inscrición e/ou posesión do carné de usuario/a é requisito necesario, pero non suficiente para acceder aos servizos da Piscina Municipal. Para participar nas actividades, as persoas usuarias deberán aboar os prezos públicos establecidos na ordenanza en vigor. Para se dar de baixa no abono ou curso será necesario comunicalo por escrito, a través dos formularios dispoñibles antes do día 15 do mes anterior ao que se produce a baixa. As persoas con abonos dados de baixa que no futuro queiran reincorporarse á instalación deberán realizar novamente todos os trámites de alta, pagando de novo a matrícula. A efectos de garantir os dereitos das persoas usuarias, na oficina de recepción da Piscina, existirá á disposición das mesmas as seguintes Follas: a) Follas de Suxestións, co fin de que poidan manifestar as suxestións para mellorar o servizo. O Concello e/ou a empresa adxudicataria responderá ás nomeadas manifestacións sempre cando esté identificada debidamente – nome, apelidos, tfno, enderezo. b) Follas de Reclamacións, que se formularán e tramitarán conforme á normativa vixente, coa conseguinte fundamentación, da que lle será expedida copia. As reclamacións serán atendidas en primeira instancia pola empresa prestadora de servizos, pasando información ao Concello de Cangas. c) Todas as reclamacións serán respondidas no prazo legal establecido. Como mínimo as instalacións permanecerán abertas de luns a venres de 9 a 14 horas e de 16 a 22 horas, e os sábados de 9 a 14 horas. A distribución do espazo dispoñible, tanto para uso libre como para cursos, estará reflectida nos cuadrantes de utilización, que indicarán os usos reais das instalacións, aínda que se pode proceder á súa modificación cando por razóns organizativas así o aconsellen. A utilización que se determine das canles, tanto de uso libre como de curso, estará en función da demanda existente, e poderán ser de nado lento, nado rápido, nado de adestramento ou canles reservadas para asistentes a cursos. O Concello de Cangas, ou no seu caso, a entidade que xestione o servizo, anunciará oportunamente os peches das instalacións, por motivos de limpeza, realización de labores de mantemento e renovación da auga dos vasos e outras causas. A capacidade máxima da piscina, cun vaso de 25 x 12,5 m, será de 104 usuarios. A capacidade do ximnasio virá determinada polo número de aparellos e as rotacións que sexan programadas polo monitor ou encargado. A capacidade máxima nas pistas de Squash é de 2 persoas. A utilización dos vestiarios será determinada pola Dirección das instalacións, e ditaranse as ordes oportunas ao seu persoal co obxectivo de que cada colectivo utilice o espazo que teña reservado. Non se permitirá o acceso aos vestiarios ás persoas que non vaian a facer uso das instalacións, agás os acompañantes dos asistentes a cursos que, pola súa idade ou condicións, non sexan capaces de espirse nin vestirse con autonomía. Os nenos e nenas menores de 7 anos poderán utilizar indistintamente calquera vestiario en función do sexo das persoas que os acompañen. Unha vez cumpridos os sete anos deberán utilizar, obrigatoriamente, o vestiario do sexo que lle corresponda. A natación escolar virá sempre acompañada por unha persoa responsable. Estarán ao dispor dos/as usuarios/as armarios de gardarroupa, co obxectivo de que tanto as pezas de roupa como as pertenzas persoais fiquen recollidas nos lugares habilitados para o efecto. Todo/a usuario/a que utilice os armarios deberá deixalos baleiros ao remate da actividade. Polo tanto, fica prohibido gardar un armario para uso persoal. Os armarios que permanezan pechados ao remate da xornada serán abertos e baleirados polo persoal da piscina. Os obxectos esquecidos nos vestiarios ou en calquera outro lugar das instalacións, permanecerán na recepción, na zona de obxectos perdidos, durante un prazo máximo de 15 días. Se nese prazo non é reclamado polo seu propietario, a dirección entregará ditos obxectos á Policía Local ou a entidades de beneficencia. O Concello de Cangas, ou no seu caso a entidade que xestione o servizo, non se responsabiliza dos obxectos subtraídos, extraviados, cambiados ou deteriorados dentro das súas instalacións e/ou armarios. O persoal da instalación, que estará identificado, será o responsable de facerlles cumprir a todas as persoas usuarias as normas de uso, e pode, no seu caso, expulsar do recinto a quen incumpra o contido deste Regulamento. Establécense as seguintes normas, que perseguen fundamentalmente o fomento de hábitos hixiénicos, o coidado e mantemento das instalacións e a prevención de riscos de todo tipo: 1. Normas xerais: a) Os/as usuarios/as manterán limpas as instalacións, utilizando as papeleiras do recinto. b) Os/as usuarios/as respectarán e coidarán o material deportivo, mobiliario, así como a totalidade das dependencias. c) Está prohibido comer e fumar nas instalacións. d) Os/as usuarios/as deberán comezar e finalizar puntualmente o disfrute das instalacións, respectando os horarios de apertura e peche das mesmas. e) As chaves das taquillas non se poderán sacar fóra das instalacións. f) Os/as usuarios/as accederán ao recinto con trinta minutos de antelación á hora reservada. Concluídas as actividades, os usuarios terán un máximo de quince minutos para abandonar as instalacións. g) O tempo de utilización das duchas será o estritamente necesario. h) Para acceder ás instalacións será imprescindible que os/as usuarios/as leven o carné de abonado/cursillista ou o resgardo provisional, e no caso dos/as usuarios/as puntuais a entrada correspondente. i) Cando a utilización sexa por grupos, o delegado, adestrador ou persoa que represente ao usuario/a será responsable dos danos ou estragos ocasionados con motivo da utilización indebida das instalacións, para o cal levarase a cabo unha revisión das dependencias co persoal da piscina, antes e despois da actividade. j) Os/as usuarios/as utilizarán as instalacións para as actividades, niveis e categorías autorizadas previamente, non podendo variar as mesmas sen autorización, nin ceder os dereitos a terceiros. k) A dirección e xestión non se fai responsable dos danos, lesións ou accidentes que poidan ter os/as usuarios/as nas instalacións, e en caso de que a lesión sexa por neglixencia do persoal ou defectos da instalación, estes incidentes deberán ser comunicados antes de abandonar a mesma. A entidade que preste ou xestione o servizo disporá dun seguro que cobre a responsabilidade civil derivada da súa actividade. l) Non se permite a entrada con bicicletas, patíns, monopatíns, animais, envases e obxectos de cristal, así como outros obxectos que, a criterio da Dirección da instalación, sexan inaxeitados. m) O uso das instalacións debe facerse coa roupa e calzado deportivo axeitados. n) Recoméndase a todos os/as usuarios/as que se sometan a un recoñecemento médico previo á práctica deportiva, sobre todo aqueles que permanecesen inactivos durante un período prolongado de tempo ou padezan algunha enfermidade de carácter crónico. o) A dirección resérvase o dereito de modificar ou suprimir actividades ou o contido das sesións. p) A solicitude de aluguer de canles deberá facerse, con polo menos quince días de antelación e cando se trate de campionatos cun mínimo dun mes de antelación. q) O acceso ás piscinas realizarase pola zona de control, debendo adquirir previamente a entrada ou abono correspondente, co prezo estipulado na Ordenanza de Prezos Públicos correspondentes igualmente ao acceder á instalación poderase solicitar a acreditación de identidade do/a usuario/a. r) No momento de notificar a baixa, se a persoa con abono ten unha cota familiar, deberá especificar se todos os membros queren a baixa. En caso contrario, o/a abonado/a que continúe na instalación acollerase á nova situación. s) No caso de perder o carné de abonado/cursillista ou a chave da taquilla, deberase notificarse en recepción. t) A dirección e xestión das instalacións resérvase o dereito de anular a venta de entradas de acceso libre ou puntuais se a afluencia ao centro o require. u) Todos os datos persoais facilitados á empresa que xestiona as instalacións serán debidamente tratados segundo o exposto na Lei 15/99 de Protección de Datos de Carácter Persoal e/ou outras normativas competentes. v) En calquera momento a instalación poderá notificar novas normas, de cumprimento obrigado para tódolos usuarios, para o mellor funcionamento da instalación, tanto como complemento como para substitución das presentes. w) A forma de pago das persoas de abono e de cursos será por transferencia bancaria para evitar problemas no funcionamento de atención ao público. Para facilitar o pagamento poderá regularse o pago en metálico en días e horarios concretos a definir. x) Prohíbese a realización de fotos e gravacións, sen autorización, en base á Lei de protección de datos Para permitir o acceso de menores de 14 anos, estes deberán ir acompañados por unha ou máis persoas, maiores de idade, que se fagan responsables dos devanditos menores, excepto no caso de cursos con monitor. As persoas usuarias das piscinas quedarán obrigados a atender as indicacións do persoal (encargados, socorristas, outros) no correcto desenvolvemento das súas funcións. O uso de lentes de cristal, aletas, flotadores, colchonetas ou outros artigos de recreo queda prohibido, agás se son promovidos polo persoal da piscina ou autorizados polo SOS. É de uso obrigatorio a utilización de bañador e gorro de baño para todos os/as usuarios/as. É obrigatoria a ducha antes da inmersión no auga da piscina. É obrigatorio o uso de calzado de baño persoal (chancletas ou similares) na zona de praia e nos vestiarios. Prohíbese o uso de roupa interior por baixo do traxe de baño. Non está permitido correr pola zona de praia nin lanzarse ao auga de cabeza en carreira ou desde as banquetas de saída. Non se permiten os xogos violentos, actividades perigosas, carreiras ou actuacións que alteren a seguridade e que sexan contrarias ao bo gusto, ao comportamento social correcto e a todas aquelas que poidan ser molestas para o resto dos bañistas. Aquelas persoas que padezan algunha enfermidade que conleve risco deberan notificalo na folla de inscrición e informar ao socorrista cada vez que entren na piscina. Non poderán utilizar de forma libre a piscina aquelas persoas que non saiban nadar. Non poderán entrar na zona reservada a bañistas aquelas persoas que padezan algunha enfermidade que pola súa natureza poda contaxiarse a través do auga. En caso de sentir calquera tipo de molestia, deberase saír do auga e comunicárselle ao socorrista. Ao nadar é obrigatorio circular sempre pola dereita da canle empregada. Se se precisa algún elemento para a aprendizaxe da natación pódeselle solicitar ao socorrista, devolvéndoo posteriormente en bo estado de uso e colocándoo nos compartimentos habilitados para o efecto.” É preciso levar unha toalla para colocala enriba das máquinas ou aparellos dos que se faga uso, coa finalidade de evitar que a suor caia sobre os aparellos. É obrigatoria a utilización de roupa e calzado deportivo de uso exclusivo. Prohíbese acceder á sala de fitness con calzado empregado previamente no exterior da instalacións. Débese facer un uso correcto das máquinas e do peso libre. En caso de dúbida débese consultar ao monitor ou encargado. Non se permite realizar exercicios co torso espido. Prohíbese o acceso a menores de 16 anos. O uso libre dos aparellos estará supervisado polo monitor, mentres que nas actividades dirixidas, será o monitor o que os asigne. Os/as usuarios/as con rutinas de traballo, unha vez finalizado o seu uso, deberán deixar as correspondentes fichas no ficheiro da instalacións pois non son da súa propiedade. Despois de utilizar o peso libre, deixarase colocado no lugar habilitado. Deberase respectar a listaxe de espera nos aparellos que a teñan, así como o seu tempo máximo de uso. Finalizada a actividade deberase abandonar a sala. Os aparellos cardiovasculares poderán ter un límite de tempo no seu uso definido pola Dirección do Centro para facilitar o uso dos mesmos a todas as persoas usuarias. É imprescindible xogar con calzado de sola branca que non marque o chan É obrigatoria a utilización de roupa e calzado deportivo de uso exclusivo para esta actividade, quedando prohibido xogar sen camiseta. Deixarase as pistas despois do seu uso en perfecto estado sen deixar ningún tipo de obxecto. O incumprimento por parte dos/as usuarios/as das normas establecidas no Regulamento do Servizo terá o carácter de infracción e será susceptible de sanción. A conveniencia e medida das sancións será xulgada polo persoal da Piscina. As posibles sancións terán en todo momento unha finalidade de reeducación e de modificación de hábitos, debendo estar plenamente xustificadas na súa motivación e adaptadas á intensidade da falta, á idade da persoa sancionada e ao obxectivo reeducador que se pretende. Incurrirán en responsabilidade as persoas que cometan as infraccións tipificadas nos apartados seguintes deste artigo 1.—Proferir insultos graves ou maltrato ao persoal ou responsables das instalacións 2.—Promover graves altercados con persoas no seu interior 3.—Facilitar a entrada a terceiras persoas, sen dereito de acceso 4.—Substración ou vandalismo de obxectos ou equipamentos pertencentes ás instalacións ou das persoas usuarias 5.—Tráfico ou consumo de alcool ou drogas 6.—Realización de actos deshonestos nas instalacións 7.—Ter sido sancionado de 3 infraccións graves con anterioridade 1.—Causar danos na conservación e material das instalacións 2.—Ter sido sancionado 3 veces por infraccións leves 3.—Realizar actividades fóra dos horarios establecidos 4.—Utilizar espazos e servizos sen a autorización correspondente As condutas contrarias ao presente Regulamento e demáis normativa das instalacións, que non estén contempladas nos apartados cualificadas como graves ou moi graves. As infraccións prescribirán do seguinte xeito: As Moi Graves aos tres anos, as Graves ao ano, as Leves aos tres meses. O prazo de prescrición comezará dende o momento de se ter cometido a infracción a) Para as Moi Graves poderase determinar a prohibición de acceso ás instalacións por un período entre seis meses e un ano b) Para as Graves poderase determinar a prohibición de acceso ata seis meses c) Para as Leves determinarase Apercebemento e/ou Amonestación. Nas infraccións Graves e Moi Graves, cando se produzan deterioros ou roturas de material, etc, poderá ter unha sanción económica que se estableza en cada caso e que se corresponderá co importe do desperfecto causado. Como medida cautelar facúltase ao persoal adscrito ao servizo da Piscina para a expulsión das instalacións das persoas usuarias que teñan realizado as presuntas faltas graves e/ou moi graves. O procedemento sancionado efectuarase por medio dun expediente administrativo no que, en todo caso, se dará audiencia á persoa interesada antes de ditarse o acordo correspondente, e de conformidade co disposto na normativa xeral de aplicación. O nomeado expediente iniciarase como consecuencia da denuncia presentada por calquera persoa usuaria ou polo persoal encargado da piscina diante do Concello, que emitirá informe ao respecto. Contra a sanción imposta poderá interpoñerse as reclamacións ou recursos oportunos. A través da correspondente ordenanza fiscal o Concello de Cangas fixará os prezos públicos para as actividades da Piscina Municipal. O funcionamento da piscina de titularidade municipal xestionadas indirectamente rexerase polas condicións establecidas no Prego de Cláusulas Administrativas e Prego de Cláusulas Técnicas, así como polas disposicións contidas neste Regulamento. Para todo o non previsto nesta regulamentación, estarase ao disposto no Decreto 103/2005 do 6 de maio polo que se establece a regulamentación técnico-sanitaria de piscinas de uso colectivo, así como na restante normativa que sexa de aplicación. A interpretación das normas deste Regulamento será levada a cabo polo órgano competente do Concello de Cangas, que poderá ditar as instrucións necesarias para a súa aplicación. Conforme co establecido nos artigos 70.2 e 65.2 da Lei 7/1985, do 2 de Abril, Reguladora das Bases do Rexime Local, esta Ordenanza entrará en vigor aos 15 días hábiles da súa publicación completa no Boletín Oficial da Provincia de Pontevedra, unha vez aprobada definitivamente polo Pleno da Corporación e rexerá en tanto non se acorde a súa modificación ou derogación”. Contra o presente acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de A Coruña, no prazo de dous meses a contar dende o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdicción Contencioso-Administrativo. Cangas, 11 de novembro de 2015.—Alcalde-Presidente, Vicente Fabian Angela Ines Chamharouch Aidara.